open-index/open-wikipedia-markdown huggingface dataset:
Self Control

«**Self control**», երգը, որը հրատարակվել է իտալացի երգիչ Ռաֆի կողմից 1984 թվականին։ Նույն թվականին այն երգել է ամերիկացի երգչուհի Լերա Բրենիգանը։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Լորա Բրենիգանի տարբերակ
Ամերիկացի երգչուհի Լորա Բրենիգանը երգել է «Self Control» երգն ու իր տարբերակը թողարկել որպես սինգլ նույն 1984 թվականին։ Երգը նախորդել է նրա ալբոմի թողարկմանը, որը ներառում է այդ երգը և կոչվում «Self Control»: Երգն ընդգրկվել է «Grand Theft Auto: Vice City» խաղի սաունդթրեքում։ Այն նաև կարելի է լսել «Ճանապարհների ասպետը» հեռուստասերիալում (սերիա K.I.T.T vs. K.A.R.R):

### Երգացանկ
; 7"-ի սինգլ
# «Self Control» — 4:06
# «Silent Partners» — 3:55
(Note: UK 7" Single Cat No: A9676)

; 12"-ի Մաքսի-սինգլ
# «Self Control» (extended version) — 5:04
# «Silent Partners» (extended version) — 4:10

### Հիթ-շքերթներ և հավաստագրումներ

### Շաբաթական հիթ-շքերթներ

#### Տարեվերջյան հիթ-շքերթներ

#### Հավաստագրումներ

## Ռիկի Մարտինի տարբերակ

1993 թվականին Ռիկի Մարտինը որպես սինգլ թողարկել է երգի իսպանալեզու տարբերակը, որ կոչվել է «Que Dia Es Hoy»:

### Հիթ-շքերթներ

## Ծանոթագրություններ
Գայանե Ջաղացպանյան

**Գայանե Ազատի Ջաղացպանյան** (), հայ դաշնակահարուհի։

Կարինե Ջաղացպանյանի քույրը։

## Կենսագրություն
Գայանե Ջաղացպանյանը ծնվել է 1945 թվականին Երևանում։ 1967 թվականին ավարտել է Երևանի Կոմիտասի անվան պետական կոնսերվատորիան։ 1968-1992 թվականներին դասավանդել է Երևանի Ռոմանոս Մելիքյանի անվան երաժշտական ուսումնարանում, 1969-1992 թվականներին նաև կոնսերվատորիայում։ Հյուրախաղերով հանդես է եկել ՌԴ-ում, Իտալիայում, ԱՄՆ-ում, Ճապոնիայում և այլուր։ Նվագացանկում կատարել է Կոմիտասի,  Արամ Խաչատրյանի, Առնո Բաբաջանյանի, Տիգրան Մանսուրյանի, Հարություն Դելլալյանի և այլոց գործեր։

1993 թվականից ապրում է Հունգարիայում։

## Մրցանակներ
* Անդրկովկասյան մրցույթի «Լավագույն կոնցերտմայստեր» մրցանակ, Թբիլիսի, 1977 թ.
* Պ. Կադուշայի անվան միջազգային մրցույթի 1-ին մրցանակ, Բուդապեշտ, 1984 թ.

## Ծանոթագրություններ

## Արտաքին հղումներ
* Komitas Andreasyan: Apricot Tree, Young Bird, performed by Gayane Jaghatspanyan
* Programajánló: Lanttal a barokk Európában

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ դաշնակահարուհիներ
Կատեգորիա:Հայ երաժիշտներ
Տուրգենևի փողոց (Սովետսկ)

**Տուրգենևի փողոց** (), Ռուսաստանի Կալինինգրադի մարզի Սովետսկ քաղաքի կենտրոնական հատվածում գտնվող փողոց։ Անվանվել է ռուս գրող Իվան Սերգեևիչ Տուրգենևի անունով։ Քաղաքի ամենաերկար և ամենագեղեցիկ փողոցներից մեկը։

## Պատմություն
Ձևավորվել է 19-րդ դարում Sommer Straße անունով։ Ակտիվորեն սկսել է կառուցվել 20-րդ դարի սկզբին։ Պատերազմից հետո վերանվանվել է Տուրգենևի փողոց։ Պատերազմից առաջ փողոցում գերակշռում էին ցածրահարկ շինություններ։

## Տեսարժան վայրեր
* Ժողովրդական դպրոցի շենք
* «Արջուկ» քանդակ մանկական այգում
* Փայտե քանդակների տարածք քաղաքային լճի ափին՝ ՖԱԿ-ի մերձակայքում

## Դիրք
Փողոցը սկսվում է Լենինի փողոցի խաչմերուկից և ավարտվում է Պավլիկ Մորոզով փողոցի խաչմերուկում։ Փողոցը ձգվում է արևմուտքից դեպի արևելք՝ հատելով Թիլժե գետը։

## Հատվող փողոցներ
* Լուսավոր նրբանցք ()
* Հունվարի 9  փողոց 
* Գերման Տիտովի փողոց
* Մամին Սիբիրյակի փողոց
* Գաստելլոյի փողոց 
* Սուվորովի փողոց
* Պավլիկ Մորոզովի փողոց

## Տրասպորտ
Փողոցով անցնում է №4 ավտոբուսային երթուղին։

## Հասարակական նշանակության օբյեկտներ
* Ավետարանական քրիստոնյա բապտիստների աղոթքի տուն
* Մանկական զբոսայգի (Ի. Վեխտերի զբոսայգի) սահադաշտով և ճոճանակներով
* № 1 գիմնազիա (տարրական դպրոց)
* «Ժեմչուժինա» վերականգնողական կենտրոն
* Հիգիենայի և համաճարակաբանության կենտրոն
* «Դրուժբա» սպորտ-հանգստյան համալիր («Լյումեն» կինոթատրոն, բժշկական կենտրոն)
* № 11 «Ռոսինկա» մանկապարտեզ 
* №12 հրշեջ բաժանմունք
* № 14 «Ալյոնուշկա» մանկապարտեզ

## Պատկերասրահ

Школа-интернат.jpg|Ժողովրդական դպրոցի շենք


## Ծանոթագրություններ

## Արտաքին հղումներ
*  Սովետսկ փողոց, կադաստրային քարտեզ

Կատեգորիա:Սովետսկի փողոցներ
Պոլինա Բոգուսևիչ

**Պոլինա Բոգուսևիչ** (), ռուս երգչուհի, որը «Крылья» երգով (թարգմ.՝ «Թևեր») դարձել է Մանկական Եվրատեսիլ 2017 երգի մրցույթի հաղթող։

## Կենսագրություն
Ծնվել է 2003 թվականի հուլիսի 4-ին Մոսկվայում։ Մայրը Յուլիա Բոգուսևիչն է։ Լինելով ռուս, պատանի երգչուհին խոսում է իր կորեական արմատների մասին։ Նրա տատիկը (Նատալիա Բոգուսևիչը) ծնունդով Օմսկից է, որտեղ ապրել է Իրինա Շաֆրանսկայի քույրը։ Պոլինան սովորում է Մոսկվայի թիվ 1586 դպրոցում (Մոսկվա քաղաքի «Դպրոց № 1586» Պետական բյուջետային հանրակրթական հաստատություն) և հայտնի երաժիշտ Իգոր Կրուտոյի ակադեմիայում։

### 2012
Նա մասնակցել է Մակեդոնիայի միջազգային արվեստի փառատոնին և դարձել դափնեկիր։

Նա հանդես է եկել «Պատուհան դեպի Փարիզ» («Окно в Париж» ) և «Երաժշտության դպրոց» («Школа музыки») հեռուստատեսային նախագծերում։

### 2013
2013 թվականից մինչև 2015 թվականը հանդես է եկել Սերգեյ Ժիլինի «Ֆոնոգրաֆ-Սիմֆո-Ջազ» և «Ջազ Բենդ Ֆոնոգրաֆ» նվագախմբի հետ։

### 2014
Մասնակցել է ռուսական «Մանուկների ձայնը» երաժշտական նախագծի առաջին եթերաշրջանին։ Հանդես էր գալիս Դիմա Բիլանի թիմում։ Դուրս մնաց մենամարտ փուլի ժամանակ։

Նույն տարում նա մասնակցել է «Տարվա երգ 2014», «2014 թվականի ամանորյա երգ», «2014 թվականի մանկական երգ» հեռուստատեսային նախագծերին։

Նա նաև հանդես է եկել «Մանկական Նոր ալիք 2014»-ում, և ստացել II աստիճանի դափնեկրի կոչում։

Բացի այդ, 2014 թվականին «Մանկական ռադիոյի» կողմից ստացել է հատուկ մրցանակ «Ռուսերեն լավագույն կատարում» անվանակարգում։

### 2015
Մասնակցել է Իտալիայի Սան Ռեմոյի մանկական և պատանեկան վոկալ մրցույթին, ստանալով 1-ին աստիճանի դիպլոմի դափնեկրի կոչում։

### 2017
2017 թվականի հունիսի 3-ին հաղթել է Ռուսաստանի «Մանկական Եվրատեսիլ» մրցույթի ազգային ընտրության եզրափակիչ փուլում։

Նոյեմբերի 26-ին Թբիլիսիում կայացած «Եվրատեսիլ 2017» երգի մրցույթում Պոլինան ստացավ ընդհանուր 188 միավոր և ճանաչվեց հաղթող։

## Ծանոթագրություններ

## Արտաքին հղումներ
* Պոլինա Բոգուսևիչ. tass.ru

Կատեգորիա:21-րդ դարի երգչուհիներ
Կատեգորիա:Մանկական Եվրատեսիլ երգի մրցույթի հաղթողներ
Կատեգորիա:Մանկական Եվրատեսիլի մասնակիցներ
Կատեգորիա:Ռուս երգիչներ
Կատեգորիա:Ռուս երգչուհիներ
Կատեգորիա:Ռուսաստանի փոփ-վոկալիստներ
Նապոլեոնի լորենի

**Նապոլեոնի լորենի** (), Ֆրանսիայի կայսր Նապոլեոն Բոնապարտի կողմից Տիլզիտի (այժմ` Սովետսկ) Դրագոնյան բարձունքներում տնկված լեգենդար երկբույն լորենի։ Բնության հուշարձանը քաղաքի տեսարժան վայրերից մեկն է։ Սա «1807 թվականի Տիլզիտի խաղաղության պայմանագրից մինչև 1812 թվականի Տաուրագեի կոնվենցիա» տուրիստական երթուղու մեկնարկային կետն է։

## Պատմություն
1807 թվականին Տիլզիտում կնքվել է Տիլզիտի հաշտության պայմանագիրը Ռուսաստանի, Պրուսիայի և Ֆրանսիայի միջև։ Լեգենդի համաձայն` խաղաղ պայմանագրի ստորագրման պատվին Նապոլեոն Բոնապարտը Տիլզիտում տնկել է երկբույն լորենի։ Այս ծառը պետք է խորհրդանշեր Ռուսաստանի և Ֆրանսիայի միջև բարեկամությունը։

Ծառը տնկելու համար ընտրվել է քաղաքի ամենաբարձր կետերից մեկը` Դրագոնյան բարձունքը ()` ծովի մակերևույթից 42 մետր բարձրության վրա, քանի որ այս տարածքում կար կաթոլիկ վանք և խաղաղ բանակցությունների ժամանակ տեղակայված էին ֆրանսիական զորամասերը։

Մինչև 1945 թվականը գերմանացի պատմասերները շատ հարգալից էին վերաբերվում լորենու ծառին, որի կողքին գործում էր «Դրագովսկի» ռեստորանը։ Խորհրդային ժամանակաշրջանում լորենին պաշտպանված էր, այն համարվում էր յուրահատուկ և շատ կարևոր քաղաքային բնական օբյեկտ (Ֆրիդրիխ-Լյուդվիգ Յանի կաղնու և Յակոբսրուե այգու գաղութային կաղնու հետ միասին)։

Լորենին տապալվել է 2010 թվականի փոթորիկի ժամանակ, սակայն 2013 թվականին ծառը փոխպատվաստվել է պատմական վայրում։ Լորենու մոտ տեղադրվել է քար, որի վրա կա հուշատախտակ։

## Ծանոթագրություններ

## Արտաքին հղումներ
* Липа Наполеона

Կատեգորիա:Կալինինգրադի մարզի տեսարժան վայրեր
Կատեգորիա:Հայտնի ծառեր
Ընդհանուր տվյալների պաշտպանության կանոնակարգ

**Ընդհանուր տվյալների պաշտպանության կանոնակարգ** (, ****, Եվրախորհրդի որոշում թիվ 2016/679), Եվրամիության որոշում , որի միջոցով Եվրախորհրդարանը և Եվրահանձնաժողովը, ամրապնդում և ներդնում են Եվրամիության (ԵՄ) բոլոր անձանց անձնական տվյալների պաշտպանությունը։ Որոշումն ուղղված է նաև ԵՄ-ից տվյալների արտահանմանը։

Ընդհանուր տվյալների պաշտպանության կանոնակարգը նպատակ ունի առաջին հերթին քաղաքացիներին հնարավորություն տալ վերահսկել իրենց անձնական տվյալները և հեշտացնելով միջազգային տնտեսական հարաբերությունները կարգավորող դաշտը, ունիֆիկացնելով կարգավորումները Եվրամիության շրջանակներում։

## Պատմություն
1995 թվականին Եվրապառլամենտի և Եվրախորհրդի կողմից ընդունվեց «Անձնական տվյալների մշակման ընթացքում մասնավոր անձանց իրավունքների պաշտպանության մասին» () (ԵՄ/95/46) դիրեկտիվը, որը սահմանում էր, թե ԵՄ անդամ երկրները ինչպես պետք է ապահովեն անձանց տվյալների պաշտպանությունը։

Հաջորդող տարիների ընթացքում սոցիալական ցանցերի, ամպային տեխնոլոգիաների և անձի գեոլոկացիան հաղորդող ծառայությունների ի հայտ գալով՝ տվյալների հավաքագրումը ծավալով մեծացել և բարդացել է։ Եվրախորհրդի դիրեկտիվը նմանատիպ զարգացումներ չի նախատեսել և ոլորտի բացերը լրացնելու համար փոփոխությունների կարիք էր առաջացել։

Եվրամիության տարածքում անձնական տվյալների պաշտպանությունը և ոլորտի առկա ռիսկերի կառավարումը ապահովելու նպատակով Եվրախորհուրդը ընդունել է «Ընդհանուր տվյալների պաշտպանության կանոնակարգը», որը կիրառելի կլինի Եվրամիության տարածքում և նրանից դուրս գործող կազմակերպությունների համար, որոնք տիրապետում կամ օգտագործում են են Եվրամիության  քաղաքացիների անձնական տվյալները։ Կանոնակարգը ուժի մեջ է մտել 2018 թվականի մայիսի 25-ին։

## Տվյալների մշակման իրավական հիմքեր
Անհատական տվյալները կարող են մշակվել միայն, երբ տվյալների տերը որևէ մեկին, որևէ նպատակների համար տվյալների մշակման հստակ համաձայնություն չէ տվել կամ առնվազն մեկ իրավական հիմք կա։

Տվյալների մշակման իրավական հիմքեր կարող են հանդիասանալ՝

* Մշակում հանրային շահի դեպքում պաշտոնական մարմինների կողմից։
* Տվյալների վերահսկողը կատարում է իր իրավական պարտավորությունները։
* Տվյալների տիրոջ հետ պայմանագրային պարտավորությունների կատարում։ 
* Մշակում պայմանագիր կնքելու գործընթացում գտնվող տվյալների տիրոջ խնդրանքով ։
* Տվյալների սուբյեկտի կամ այլ անձի կենսական շահերը պաշտպանելու համար։
* Տվյալների վերահսկիչի կամ երրորդ կողմի օրինական շահերի համար, եթե  Հիմնարար իրավունքների խարտիան դա չի արգելում։

## Ծանոթագրություններ

## Արտաքին հղումներ
* Մայիսի 25-ից Եվրոպայում մարդկանց այլևս չի կարելի լուսանկարել

Կատեգորիա:2018 Եվրոպայում
Կատեգորիա:Գաղտնիության քաղաքականություն
Կատեգորիա:Մարդու իրավունքներ
Հաղթանակի զբոսայգի (Սովետսկ)

**Հաղթանակի զբոսայգի և «Տանկ» հուշահամալիր** (), 1941-1945 թվականներին Հայրենական մեծ պատերազմում տարած հաղթանակին նվիրված հուշահամալիր, որը գտնվում է Ռուսաստանի Կալինինգրադի մարզի Սովետսկ քաղաքի կենտրոնում, Թատերական փողոցի պուրակում։ Մինչև պատերազմը տարածքը կոչվել է Անգերպլաց (Angerplatz): Բացվել է 1975 թվականին։

## Նկարագրություն
Հուշահամալիր 1945 թվականի հունվարին մահացած խորհրդային զինվորների եղբայրական գերեզմանի վրա։ Կենտրոնում տեղադրված բարձր պատվանդանի վրա Հայրենական պատերազմի շքանշանով  տեղադրված է T-34 տանկ, որի դիմաց ծաղկաթումբ է հավերժական կրակով, որի երկու կողմերում գերեզմանային հուշաքարեր են և պատվանդան Կարմիր դրոշի շքանշանով։ Հուշարձանի ետևում սպանված զինվորների անուններով հուշասյուն կա։

## Պատմություն
Տիլզիտի տարածքում տեղի ունեցած ռազմական գործողությունների ընթացքում ձևավորվել են 96 եղբայրական գերեզմաններ և 307 առանձին գերեզմաններ։ 1948 թվականին բոլոր մասունքները տեղափոխվել են քաղաքի հրապարակի պուրակում գտնվող ընդհանուր գերեզման, որտեղ կառուցվել է հուշարձան։ Թաղվել է 977 զինվոր : Հուշահամալիրը ստեղծվել է քաղաքի ճարտարապետ Ն. Պ. Ռյաբովի նախագծով 1975 թվականին։ Վերանորոգման և վերականգնողական աշխատանքներ են կատարվել 2010 թվականին Հաղթանակի 65-ամյակի առթիվ։ Նույն թվականին կատարվել է վանդալական գործողություն. անհայտ մարդիկ Հաղթանակի օրվա առթիվ բերված ծաղկեպսակներն այրել են հավերժական կրակի վրա` հավերժական կրակի վրա պլաստմասա լցնելով։

## Հաղթանակի այգին այսօր
Այգին ավանդական հանդիպման վայր է ցույցերի, Հայրենական Մեծ պատերազմին նվիրված միջոցառումների համար` հունիսի 22-ին և մայիսի 9-ին։ Դնում են ծաղիկներ, զինծառայողները, վետերանները և քաղաքապետարանի ներկայացուցիչները ելույթներ են ունենում։ Հուշահամալիրում կան նստարաններ, հետիոտնային քայլուղիներ։ Այն զբոսանքի և քաղաքացիների հանգստի վայր է։ «Տանկ» հուշահամալիրը «Հիշողության մոմ» ավանդական երթի վերջնակետն է։

## Ծանոթագրություններ

Կատեգորիա:Կալինինգրադի մարզի տեսարժան վայրեր
Կատեգորիա:1975 հիմնադրումներ Ռուսաստանում
Իտալիայի վարչապետ

**Իտալիայի վարչապետ** (), Իտալիայի Խորհրդարանական Հանրապետության կառավարության ղեկավարը, որը նշանակում է Հանրապետության նախագահի կողմից։ Վարչապետի առաջարկությամբ նախագահը նշանակում և պաշտոնից ազատում է կառավարության անդամներին և նրանց տեղակալներին։ Վարչապետը նշանակվում է խորհրդարանում ամենաշատ տեղեր ունեցող կուսակցության առաջնորդ։ Եթե կուսակցություններից ոչ մեկը մեծամասնություն չի կազմում, խորհրդարանում համեմատաբար շատ տեղեր ստացած կուսակցության ղեկավարը նախագահից հնարավորություն է ստանում կառավարություն ձևավորել, որը կունենա խորհրդարանի վստահությունը։

Իտալիայի Խորհրդարանական Հանրապետության սահմանադրության 92-96-րդ հոդվածները վերաբերվում են վարչապետի պարտականություններին, լիազորություններին և սահմանադրաիրավական կարգավիճակին։ Վարչապետի ինստիտուտը Իտալիայում հաստատվել է 1861 թվականի մարտի 17-ին՝ երկրի վերամիավորւմից հետո։ Այդ տարում նորաստեղծ Իտալիայի կառավարության ղեկավար է ընտրվում Կամիլլո Բենսո Կավուրը՝ վերամիավորման ժամանակաշրջանի պետական գործիչ և դիվանագետ, բուրժուականացող ազնվականության և չափավոր լիբերալ միապետական բուրժուազիայի գաղափարախոս ու առաջնորդ։

Իտալիայի վարչապետի պաշտոնը ներկայումս զբաղեցնում է Ջորջա Մելոնի։

## Ծանոթագրություններ

## Արտաքին հղումներ
*Իտալիայի Հանրապետության վարչապետ
*Իտալիայի կառավարության նախարարական կազմը 

Կատեգորիա:Իտալիայի վարչապետներ
Կատեգորիա:Իտալիայի քաղաքականություն
Մոմե ծաղիկ (ցուցանմուշ)

**Մոմե ծաղիկ**, ցուցանմուշ, որ պահվում է Եղիշե Չարենցի տուն-թանգարանում։ Վերցված է Կոմիտաս վարդապետի հուղարկավորության ժամանակ բերված ծաղկեպսակից։

## Պատմությունն ըստ Ռուբեն Զարյանի հուշերի

Ռուբեն Զարյանն իր հուշերում գրում է. 
thumb|Կոմիտաս վարդապետի հուղարկավորությունից բերված  մոմե ծաղիկ

## Ծանոթագրություններ

# Ե. Հովհաննիսյան, Հուշեր Եղիշե Չարենցի մասին, Երևան, 1986, էջ 180։

Կատեգորիա:Եղիշե Չարենցի տուն-թանգարանի նմուշներ
Լիտվական դրագունյան գնդի զորանոցներ (Սովետսկ)

**Լիտվական դրագունյան գնդի զորանոցներ** (), ճարտարապետական հուշարձան Ռուսաստանի Կալինինգրադի մարզի Սովետսկ քաղաքում, քաղաքի տեսարժան վայրերից մեկը։ Համալիրն իրենից ներկայացնում է ռազմական պրուսական ճարտարապետության վառ օրինակ։ Գլխավոր շենքի ներսում կան հնագույն որմնանկարներ, որոնք պատմում են դրագունյան գնդի անցած մարտական ուղու մասին, սկսած 1740 թվականից։

## Դիրք
Զորանոցի շենքը գտնվում է Սովետսկ քաղաքի կենտրոնում, Կրասնոարմեյսկի փողոցի 2 բ հասցեում։

## Պատմություն
Պրուսիայի բանակի դրագունյան Լիտվական գունդը հիմնադրվել է 1717 թվականին։ Նույն տարվա դեկտեմբերին գունդը տեղակայվում է Ինստերբուրգում (շտաբ), Տիլզիտում, Ռագնիտում, Գոլդապում, Շտալլյուպյոնենում և Պիլկալենում։

1800 թվականին Տիլզիտում Կազերնեն շտրասսեի  (այժմ` Կոմսոմոլսկայա փողոց), Մեծ և Գերմանական դարպասների միջև կառուցվեց նոր վիթխարի զորանոց, որն ուներ բազմաթիվ սենյակներ և ախոռներ ձիերի համար։ Քյոնիքսբերգում Վիլհելմ I-ի թագադրության ժամանակ 1861 թվականին գունդը ստանում է իր վերջնական անվանումը` «Թագաժառանգ Ալբրեխտ Պրուսսկու Լիտվական № 1 դրագուն գունդ»։ 1878 թվականի հոկտեմբերին Տիլզիտի գերմանական լյութերական եկեղեցում հանդիսավորապես բացվեց գնդին նվիրված հուշատախտակ։ 1879 թվականին  գունդը տեղակայվում է Տիլզիտ քաղաքի Բանհոֆ-շտրասսեի (այժմ` Կրասնոարմեյսկի փողոց) վրա գտնվող նոր զորանոցներում։ Դրագունյան զորանոցների հսկայական մասնաշենքը դարձավ տոնական ամրոցների արժանի իրավահոջորդը։ Այդ մասնաշենքի ճակատային մասի երկարությունը շուրջ 150 մետր է։

1919 թվականին դրագունյան գունդը կազմացրվում է։

Երկրորդ համաշխարհային պատերազմից հետո զորանոցների շենքերը  օգտագործվում են ըստ նշանակության, այնտեղ տեղակայվում են խորհրդային զինվորական զորամասերը։

2009 թվականի սեպտեմբերի 23-ին երեք զինծառայողներ զբաղվում էին զորանոցի նախասրահի վերանորոգման աշխատանքներով և ներկի շերտի տակ հայտնաբերեցին հնագույն որմնանկարներ։ Սանկտ Պետերբուրգից եկած  ռեստավրատորները իրականացրին հին որմնանկարների վերականգնման առաջին փուլը, որոնք  ինչպես պարզվեց վկայում են Լիտվական դրագունյան գնդի անցած մարտական ուղու մասին 1740 թվականից մինչև 1890-ական թվականները։  2013 թվականին  զորանոցային համալիրի ախոռները ավերվեցին, անհետացան սյուների եզակի գեղարվեստական ձևավորմամբ ձուլածո պսակաձև հատվածները և խմոցների թուջե սալիկները։ Բացի այդ վնասվեց հնաոճ սակաքարային շարվածքը։

## Ծանոթագրություններ

## Արտաքին հղումներ
* Зал славы

Կատեգորիա:Կալինինգրադի մարզի տեսարժան վայրեր
Կատեգորիա:Ռուսաստանի մշակութային ժառանգություն
Տանձիկի ջրամբար

**Տանձիկի ջրամբար** (նաև՝ Արփայի ջրամբար, ադրբեջանական անունը՝*Արփաչայի ջրամբար*, ), արհեստական ստեղծված ջրավազան Ադրբեջանի Հանրապետության կազմում ընդգրկված Նախիջևանի Ինքնավար Հանրապետության Շարուրի շրջանում՝ Արփա գետի վրա։

Մինչև 2018 թվականի կեսերը ջրամբարի հյուսիս-արևելյան մասը գտնվել է հայ-ադրբեջանական շփման գծի չեզոք գոտում, որտեղ մուտք են ունեցել Հայաստանի զինված ուժերը։

Ունի ոռոգման, ջրաէներգետիկ նշանակություն և ներկայում օգտագործվում է Ադրբեջանի կողմից։

Կառուցվել է 1977 թվականին։ Շարուրի, Սադարակի և Քենգերլիի շրջաններում ջրամբարը զբաղեցնում է ավելի քան 20 հազար հեկետար տարածք։ 2007 թվականին կատարվել է ջրամբարի հիմնանորոգում։ 2008 թվականին ավելացվել է ջրամբարի ջրի ընդհանուր ծավալը՝ հասնելով 150 մլն խորանարդ մետրի։

1981 թվականին ջրամբարը Վայոց ձորի Արենի գյուղի տարածքում ուներ մոտ 24 մլն խորանարդ մետր ծավալ։

## Տես նաև
* Վերին Տանձիկ
* Ներքին Տանձիկ

## Ծանոթագրություններ

Կատեգորիա:Ադրբեջանի ջրամբարներ
Կատեգորիա:Նախիջևանի Ինքնավար Հանրապետության ջրամբարներ
Կատեգորիա:Շարուրի լճեր
Civilization VI

## Խաղային գործընթացը
***Sid Meier's Civilization VI*** — համակարգչային խաղ, սերիայի *Civilization* ժանրի շրջադարձային ռազմավարություն, որը մշակվել Firaxis Խաղեր-ի կողմից և թողարկված է եղել հոկտեմբերի 21 - 2016 թ.։

## Ծանոթագրություններ

## Արտաքին հղումներ
*Open source remake of Civilization V

Կատեգորիա:Windows տեսախաղեր
Կատեգորիա:Համակարգչային խաղեր այբբենական կարգով
Կատեգորիա:IOS խաղեր
Սերվեր (էթնիկ խումբ)

**Սերվեր**, գնչուների էթնիկ խումբ, գնչու ցեղախմբի մի մաս։ Այն ձևավորվել է Ուկրաինայում 17-րդ դարի սկզբին երկիր ներգաղթած ռումինական և սերբ գնչուական խմբերից։ Բացի Ուկրաինայից, նրանք տարածված են Ռուսաստանի եվրոպական մասում։ Ծիսականությունը մասամբ փոխառվել է սլավոնական բնակչությունից։ Այս ցեղախմբի զգալի մասը առօրյա կյանքում չի օգտագործում գնչուական լեզուն։

Յանուշ Պանչենկոյի ուսումնասիրության ընթացքում բացահայտել է որ սերվիների վեց ցեղախմբերը տարբերվում են իրենց լեզվով և մշակույթով, դրանք են՝ *տավրիչացիներ*, *զադնիպրյաններ, պոլտավցիներ, վորոնեժ, վոլգա սերվերներ և կիլմիշներ*։ Այս ուսումնասիրության արդյունքում նաև հայտնաբերվել է որ այս գնչուների ցեղախումբի ժողովուրդը 19-դարի վերջից սկսած վարել են նստակյաց կենսակերպ։ Համեմատած գնչուների մյուս խմբերի՝ ներկայումս նրանք ավելի հարմարված են շրջակա էթնիկ խմբի մշակույթին։

Հետազոտողները սերվովյան լեզուն դասում են որպես պրովլաշ կամ կենտրոնական բարբառային խմբի մաս։

Սերվիները սովորաբար զբաղվում էին ձիավաճառությամբ, դարբնությամբ և կոշիկագործությամբ։ Ժամանակին երիտասարդները ծառայում էին կազակական զորքերում։ 

Ռուսաստանում գնչուական թատրոնի ձևավորման շրջանակներում նրանք նկատելիորեն աչքի ընկան երաժշտական ​​և թատերական ասպարեզում՝ ռուս գնչուների երաժշտական մշակույթի մեջ։

## Գրականություն
* Yanush Panchenko, Mykola Homanyuk. (2023). Servur'a and Krym'a (Crimean Roma) as indigenous peoples of Ukraine // Etnografia Polska, 67(1–2). p. 155-173.
* *[[Панченко, Януш Александрович|Панченко Я. А.]]* Основные статистические показатели цыган Херсонской области 2016—2017 гг. (опыт этносоциологического исследования) / Науч. ред., предисл. И. Ю. Махотина — Днепр: Середняк Т. К., 2017. — 54 с.
* *Tenser A.* A report on Romani dialects in Ukraine: Reconciling linguistic and ethnographic data // Romani Studies 5, Vol. 22, № 1, 1―13.
* Махотина И., Панченко Я. Традиционный костюм цыган-сэрвов и влахов // Scriptorium nostrum. — 2019. — No 1 (12). p. 254—267.

## Արտաքին հղումներ
* Цыганские этногруппы на постсоветском пространстве См. этот материал в первоисточнике: Marushiakova E., Popov V. La Mobilité des Tsiganes dans les fédérations des etats indépendants (ex-Union Soviétique) à l’époque contemporaine // Études tsiganes, № 27-28, Paris, 2006. P. 28-43, а также на англ. языке: Marushiakova E., Popov V. Ethnic identities and economic strategies of the Gypsies in the countries of the former USSR
* Цыганские мотивы в творчестве Тараса Шевченко 
* Что мы знаем о цыганах? 
* Свадьба сэрвов. Фотографии
* Смирнова-Сеславинская М.В., Цветков Г.Н. Антропология социокультурного развития цыганского населения России. М.: ФГАУ ФИРО, 2011. – 128 с.

## Ծանոթագրություններ

Կատեգորիա:Ուկրաինայի ազգեր
Կատեգորիա:Ռուսաստանի ազգեր
Կատեգորիա:Գնչուներ
Մեծ հովիտ (հեռուստասերիալ)

**«Մեծ հովիտ»** (անգլերեն՝ The Big Valley), ամերիկյան սերիալ է, որը հեռարձակվել է ABC ալիքով 1965 թ․ սեպտեմբերի 15-ից մինչև 1969 թ․ մայիսի 19-ը։ Քմահաճ մայրիշխանության գլխավոր դերը, ում շուրջ զարգանում են սերիալի գործողությունները, խաղացել է 30-ականների և 40-ականների ֆիլմերի աստղ Բարբրա Ստենվիկը։ «Մեծ հովիտը» ստեղծված է որպես տղամարդկային վեստերնի այլընտրանք, ինչպիսիք են «Ծուխը հրացանափողից» և «Բոնանցա», և տարբերվող դարձավ այն բանի շնորհիվ, որ գլխավոր դերը կատարվել է կնոջ կողմից։ Շոուի մեջ հիմնական ուշադրությունը գրավում է այրի Վիկտորիա Բարկլին (Ստենվիկ), նրա սիրուն աղջիկը (Լինդա Էվանս) և երեք որդիները, որոնք ապրում են տասնիններորդ դարում։ Ստենվիկը 1966 թ․ «Էմմի» մրցանակ է շահել դրամատիկական սերիալում լավագույն կանացի դերի համար և «Էմմիի» առաջադրվել է 1967-1968 թթ․ և երեք անգամ՝ «Ոսկե գլոբուսի»։

Չնայած շոուն շատ հաջողակ էր այն ժամանակվա ABC-ի չափանիշներով, այն երբեք հաջողության չի հասել իր նախորդների նկատմամբ և 1969 թ․ ավարտվեց՝ վեստեռների նկատմամբ հանդիսատեսի հետաքրքրության կտրուկ անկման ալիքի վրա։ Սակայն պրոեկտը տաս տարի անց հաջողակ դարձավ կրկնության շնորհիվ, 2012 թ․ նկարվեց նույն անունը կրող լիամետրաժ ֆիլմ, որտեղ գլխավոր դերը խաղացել է Ջեսիկա Լենգը։

## Ծանոթագրություններ

## Արտաքին հղումներ
* «Մեծ հովիտ»  Internet Movie Database կայքում
* Մեծ հովիտ TV.com  հեռուստալիքով

Կատեգորիա:Անգլերեն հեռուստասերիալներ
Թան Չժունյի

**Թան Չժունյի** (, ), չինացի շախմատիստուհի, գրոսմայստեր (2017)։ Կանանց աշխարհի չեմպիոնուհի (2017-2018)։

Չինաստանի հավաքականի կազմում մասնակցել է 3 շախմատային օլիմպիադաների (2008, 2014, 2016) և 4 թիմային աշխարհի առաջնությունների (2009-2015, 2009 թվականին հանդես է եկել երկրորդ հավաքականի կողմից)։

2016 թվականի Օլիմպիադայում թիմային հաշվարկով նվաճել է երկու ոսկե մեդալ՝ 4-րդ խաղատախտակի վրա ցուցաբերելով լավագույն արդյունք (+7 −0 =4): Կանանց թիմային աշխարհի առաջնության հաղթող (2011)։

2015 թվականին Չինաստանի չեմպիոնուհի։

## Վարկանիշի փոփոխության գծապատկեր

## Ծանոթագրություններ

## Արտաքին հղումներ
* Անձնական էջը ՖԻԴԵ-ի կայքում
* Անձնական էջը Chessgames բազայում
* Անձնական էջը 365chess.com կայքում

Կատեգորիա:Շախմատի աշխարհի չեմպիոնուհիներ
Կատեգորիա:Չինացի շախմատիստներ
Կատեգորիա:Շախմատի կանանց գրոսմայստերներ
Կատեգորիա:Շախմատային օլիմպիադաների մասնակիցներ
Սալոնիկի կինեմատոգրաֆի թանգարան

**Սալոնիկի կինեմատոգրաֆի թանգարան**, կինեմատոգրաֆի առաջին թանգարանը Հունաստանում։ Հիմնադրվել է 1995 թվականին և բացվել է 1997 թվականին, երբ Սալոնիկն ընտրվել է որպես Եվրոպայի մշակութային մայրաքաղաք։ Այս նախաձեռնությունը համընկել է կինեմատոգրաֆի 100-ամյակի համաշխարհային իրադարձության հետ։

## Պատմություն
Թանգարանն աշխատում է Հունաստանի մշակույթի նախարարության ղեկավարությամբ, Սալոնիկի միջազգային կինոփառատոնի մաս է կազմում։ Ըստ կանոնադրության, կինեմատոգրաֆի թանգարանը գոյություն ունի, որպեսզի հավաքի, պահպանի և ներկայացնի Հունաստանի կինեմատոգրաֆիկ տեսարժանությունները։ Դրա համար թանգարանը կազմակերպում է կրթական ու հետազոտական ծրագրեր այլ թանգարանների հետ` ուսումնասիրելու և հավաքագրելու կինոյի հետ ցանկացած ձևով կապված առարկաներ։
Թանգարանը գնել է հին ֆիլմերի հավաքածուներ, ֆոտոխցիկներ, ծրագրեր, լուսանկարներ ու տպագրություններ կինեմատոգրաֆի այնպիսի հայտնի ներկայացուցիչներից, ինչպիսիք են Կինոս Բիլիլիսն ու Վասիլիս Պապադոպուլոսը, ինչպես նաև` հսկա պլակատ-ազդագրեր նկարիչ Կ. Արվանիտիդիսից։
Թանգարանի այցելուները և հետազոտողները կարող են տեղեկություններ գտնել Հունաստանի կինեմատոգրաֆի մասին` սկսած 1985 թվականից մինչև մեր օրերը։ Սա ներառում է տեղեկատվություն ֆիլմերի փառատոնների, հանրային ցուցադրությունների, ռեժիսորների ու դերասանների մասին։
Թանգարանը կազմակերպված այցելություններ և ցուցադրություններ է ապահովում կինոգետների համար` հատուկ այս նպատակով ստեղծված սրահում։

## Պատկերասրահ


File:Macedonian_Museums-82-Kinhmatografou_Thessalonikhs-364.jpg|Պրոեկցիայի մեքենա
File:Macedonian_Museums-82-Kinhmatografou_Thessalonikhs-365.jpg|Պրոյեկցիայի մեքենաներ
File:Macedonian_Museums-82-Kinhmatografou_Thessalonikhs-366.jpg|Տեսարան ներսից
File:Macedonian_Museums-82-Kinhmatografou_Thessalonikhs-367.jpg|Տեսարան ներսից 2



## Ծանոթագրություններ

## Արտաքին հղումներ
* Սալոնիկի թանգարան 
* Thessaloniki Cinema Museum 
* Հունաստանի մշակույթի նախարարություն

Կատեգորիա:1995 հիմնադրումներ Հունաստանում
Կատեգորիա:1995 հիմնադրված թանգարաններ
Կատեգորիա:Կինոյի պատմություն
Կատեգորիա:Հունաստանի կինեմատոգրաֆիա
Կատեգորիա:Սալոնիկի թանգարաններ
Տիլզիտի դասական գիմնազիա

**Տիլզիտի դասական գիմնազիա** (),  ճարտարապետական հուշարձան Ռուսաստանի Կալինինգրադի մարզի Սովետսկ քաղաքում։ Շենքը մշակութային ժառանգության օբյեկտ է և քաղաքի հին մասի տեսարժան վայրերից մեկը։ Ռուսաստանի տարածքում գործող ամենահին դպրոցն է։ Այստեղ է գտնվում Սովետսկի թիվ 1 գիմնազիան։

## Պատմություն
Տիլզիտի գիմնազիան հիմնադրվել է 1586 թվականին որպես հատուկ դպրոց (դպրոցը, որտեղ միայն տղաներն էին սովորում), քանի որ 1544 թվականին հիմնադրված Քյոնիգսբերգի համալսարանին պետք էին դպրոցներ, որոնք դիմորդներին կնախապատրաստեին ընդունելության։ Նոր դպրոցն ուներ 3 ուսուցիչ և 3 դասարան։

Առաջին դասարանում սովորեցնում էին տառերը և կարդալ, գերմաներեն և ուսումնասիրում էին լատիներեն։ 2-րդ դասարանում սովորում էին լատիներենի քերականության կանոնները։ Ավագ՝ 3-րդ դասարանում դասավանդում էին շարահյուսություն և տաղաչափություն, կարդում էին Ցիցերոն և Տերենտիա, դասավանդում հունական քերականություն, կարդում Ավետարան։ Ճաշից առաջ դասերը նախատեսված էին ժամը 6-ից մինչև ժամը 9-ը, ճաշից հետո, ժամը 12-ից մինչև 16-ը։ Չորեքշաբթի և շաբաթ օրերին դասեր չկային։ 17-րդ դարի կեսերին դպրոցը հասավ իր գագաթնակետին։ Սկզբում դպրոցը գտնվում էր գերմանական եկեղեցու կողքին՝ Deutsche Straße 2 հասցեում։

1812 թվականի հունիսի 3-ին Տիլզիտի գավառական դպրոցը, որպես համամարդկային գիտակրթական հաստատություն, կոչվում էր թագավորական գիմնազիա։ Աշակերտները բանավոր հաղորդակցվում էին հունարեն և լատիներեն, սովորում էին պատմություն, մաթեմատիկա, մաթեմատիկական աշխարհագրություն, ֆրանսերեն, հին պատմություն և հնագիտություն։ 1824 թվականին աղետալի հրդեհը ոչնչացրեց գիմնազիայի շենքը, բայց արդեն 1829 թվականին գիմնազիան վերականգնվեց։ Շենքը պահպանվել է մինչև մեր օրեր։

1900 թվականին կառուցվել է գիմնազիայի ներկայիս շենքը, որտեղ դպրոցականները սովորում են մինչև այսօր։ Մինչև 1934 թվականը, գիմնազիայի բոլոր աշակերտները գունավոր գլխարկներ էին հագնում, հագուստի միակ տոնական տարրը սպիտակ գլխարկ էր՝ նեղ, սև թավշյա ժապավենով։ 1939 թվականին պատերազմի սկսվելուն պես դպրոցականները վաղաժամ ավարտեցին, իսկ 1944 թվականի ամառային արձակուրդներից հետո դասերը դադարեցին։

1945 թվականի հոկտեմբերի 23-ին վերականգնողական աշխատանքներից հետո դպրոցը պատրաստ էր ընդունել նոր ուսանողներ, և 1945 թվականի նոյեմբերի 4-ին տեղի ունեցավ նրա բացման հանդիսավոր արարողությունը։ 1996 թվականին Սովետսկի թիվ 1 դպրոցը ստացավ գիմնազիայի կարգավիճակ։

## Ժամանակակից վիճակ
Ներկայումս գիմնազիայում սովորում են ավելի քան 800 աշակերտ, աշխատում է 56 ուսուցիչ։ Գիմնազիայի աշակերտները 9-րդ և 11-րդ դասարաններում պետական ավարտական հավաստագրման, համամիութենական օլիմպիադային մասնակցելու բարձր և կայուն արդյունքներ են ցուցաբերում։ 2008 թվականին գիմնազիան ստացել է տեղեկատվական տեխնոլոգիաների ներդրման համար հիմնական կրթական հաստատության կարգավիճակ։ Ամեն տարի գիմնազիան  ընդգրկվում է տարածաշրջանի լավագույն դպրոցների շարքում։

## Հայտնի անձիք
### Ուսուցիչներ
* Ֆերդինանդ Կլեմենս (1807-1861 թթ.), մաթեմատիկայի ուսուցիչ
* Յուլիուս Գերլախ (1819-1873 թթ.), բանասեր, գերմանական եկեղեցու արքեպիսկոպոս
### Աշակերտներ
* Կարլ Բրինկման
* Ռուդոլֆ Կովալսկի
* Բրունո Լիբրուկս
* Յուլիուս Ալբերտ Զիր

## Ծանոթագրություններ

Կատեգորիա:1586 հիմնադրումներ
Կատեգորիա:Կալինինգրադի մարզի տեսարժան վայրեր
Արսեն Խառատյան

**Արսեն Զավենի Խառատյան** (), հայ լրագրող, կոնֆլիկտաբան, հասարակական-քաղաքական գործիչ, «Քաղաքացիական պայմանագիր» միավորման հիմնադիրներից։

## Կենսագրություն
Ծնվել է 1982 թվականի մայիսի 26-ին, Հայկական ԽՍՀ մայրաքաղաք Երևանում, ազգագրագետներ Զավեն և Հրանուշ Խառատյանների ընտանիքում։ Ավարտել է Երևանի թիվ 88 միջնակարգ դպրոցը, ապա Երևանի պետական համալսարանի Արևելագիտության ֆակուլտետի բակալավրիատը, այնուհետև մագիստրատուրան՝ արաբագիտության գծով։ 2001-2002 թվականներին արաբերեն լեզու և գրականություն է ուսանել Դամասկոսի Ոչ արաբախոսների համար արաբերենի դասավանդման ինստիտուտում։ 2004 թվականին մի խումբ համախոհների հետ նախաձեռնել է «Հանուն գիտության զարգացման» ուսանողական շարժումը՝ ուղղված ՀՀ Զինապարտության մասին օրենքում փոփոխությունների դեմ։ 2007 թվականին ընկերների հետ հիմնել է «Սկսել ա», իսկ 2008-ին «Հիմա» երիտասարդական քաղաքացիական նախաձեռնությունները։ 2008 թվականի մարտի 1-ի դեպքերից հետո իշխանությունների դեմ ուղղված քաղաքացիական պայքարի ակտիվիստներից էր։ 2008 թավականի մայիսի 28-ին, ներկայանալով որպես լրագրողներ, անահայտ անձինք ժամադրել և ծեծի են ենթարկել Արսեն Խառատյանին, այնուհետև դիմել փախուստի։ Դեպքից երկու ամիս անց մեկնել է ԱՄՆ և կնոջ հետ միասին հաստատվել Վաշինգտոնում։ 2010-12 թվականներին եղել է կոնֆլիկտաբանության մագիստրատուրայի ուսանող ԱՄՆ Ջորջ Մեյսոնի համալսարանում։ 2009-2014 թվականներին աշխատել է Ամերիկայի ձայնի Հայկական ծառայությունում որպես լրագրող։ 2014 թվականից բնակվում է Վրաստանի մայրաքաղաք Թբիլիսիում, որտեղ հիմնել և ղեկավարում է «Ալիք մեդիա» հայալեզու լրատվականը։ 2018 թվականի մարտ-ապրիլ ամիսներին ակտիվորեն մասնակցել է Թավշյա հեղափոխությանը։ Հայերենից զատ տիրապետում է անգլերեն, ռուսերեն, արաբերեն, ֆրանսերեն և վրացերեն լեզուներին։ Ամուսնացած է, ունի երկու երեխա։

## Կրթություն
* 1998 թվականին ավարտել է Երևանի թիվ 88 միջնակարգ դպրոցը։
* 2003 թվականին ավարտել է Երևանի պետական համալսարանի արևելագիտության ֆակուլտետի արաբագիտության բաժնի բակալավրիատի ծրագիրը, իսկ 2005 թ.՝ մագիստրատուրան։
* 2001-2002 թթ. արաբերեն լեզու և գրականություն է ուսանել է Դամասկոսի Ոչ արաբախոսների համար արաբերենի դասավանդման ինստիտուտում։
* 2005-2008 թթ. եղել է Երևանի պետական համալսարանի Սոցիոլոգիայի ֆակուլտետի ասպիրանտ։
* 2009-2014 թթ. սովորել է ԱՄՆ Ջորջ Մեյսոնի համալսարանի կոնֆլիկտաբանության մագիստարտուրայում։

## Աշխատանքային գործունեություն
* 2014-2018թթ. «Ալիք մեդիա» լրատվականի գլխավոր խմբագիր, Թբիլիսի, Վրաստան։
* 2009-2014թթ. Ամերիկայի ձայնի Հայկական ծառայության լրագրող, Վաշինգտոն, Ամերիկայի միացյալ նահանգներ։ 
* 2003-2008թթ. Գերմանիայի տեխնիկական համագործակցության ՀՀ Աղքատության հաղթահարման ռազմավարական ծրագրի (ԱՀՌԾ) աջակցության ծրագրի Հաղորդակցության և հանրային մասնակցության ղեկավար։
* 2002-2008թթ. տուրիստական էքսկուրսավար, «Սաթի-Հայաստան» և «Birthright Armenia» կազմակերպություններ։
* 2001թ. հեռուստալրագրող А1+ հեռուստաընկերությունում։

## Ծանոթագրություններ
Մարիա Դիմիտրիադի

**Մարիա Դիմիտրիադի** (, ), հույն երգչուհի։ Եղել է Միկիս Թեոդորակիսի և Թանոս Միկրուցիկոսի երգերի ամենահայտնի կատարողներից մեկը։ Դիմիտրիադին հիմնականում կատարում էր Հունաստանի քաղաքական ձախ ուղղվածության երգեր Հունաստանում Խունտայի ու Մետապոլիտեֆսիի ժամանակաշրջանում, ինչպես նաև փորձել է ավելի քնարական տոնայնության այլ ոճեր և ժանրեր։

## Կենսագրություն
Մարիա Դիմիտրիադին ծնվել է 1950 թվականին Աթենքի Տավրոս արվարձանում, որտեղ հետագայում նա դարձել է մունիցիպալ խորհրդի անդամ։ Նրա ավագ քույրը եղել է հույն հայտնի երգչուհի Աֆրոդիտե Մանոուն։

Մարիա Դիմիտրիադիի կարիերան կապված է հույն մեծագույն կոմպոզիտորների հետ, ինչպիսիք են Ստավրոս Քսարհակոսը, որի հետ նա ձայնագրել է իր դեբյուտային սինգլը` *Ένα πρωινό*, Միկիս Թեոդորակիսը, Թանոս Միկրոուցիկոսը, Կոստաս Գրիգորեասը, Մադրա Մանդիսենսիոն և ավելի ուշ՝ Յաննիս Մարկոպուլոսը և Մանոս Հաձիդակիսը։ 1970-ական թվականների սկզբին՝ Հունաստանում ռազմական բռնապետության ժամանակ, Մարիա Դիմիտրիադին եղել է Եվրոպայում և չորս տարի շրջագայել Թեոդորակիսի հետ՝ շարունակելով աշխատել նրա հետ մինչև 1990-ականների սկիզբը։ 1974 թվականին Դիմիտրիադին վերադարձել է Հունաստան և հետագա տարիներին  սկսել աշխատել գրեթե բացառապես Միկրոուցիկոսի հետ։ Այդ  տարիներին նա դարձել է Հունաստանի հեղափոխական կոմունիստական շարժման անդամ (EKKE) և ընտրվել խորհրդատու` ծառայելու Տավրոսի քաղաքային խորհրդում։

1980 թվականին Մարիա Դիմիտրիադին պայմանագիր է ստորագրել CBS Records-ի հետ և սկսել իր սոլո կարիերան։ 1991 թվականից մինչև 1993 թվականը Դիմիտիրադին ապրել և աշխատել է Հարավսլավիայում։

Մարիա Դիմիտրիադին ամուսնացել է հունական հեռուստատեսության հաղորդավար Անդրեաս Միկրոոււցիկոսի հետ։ Զույգն ունեցել է մեկ որդի` Սթերիոսը։ Հետագա տարիներին Մարիան հեռացել է ակտիվ երաժշտական գործունեությունից և դարձել Հունաստանի կոմունիստական կուսակցության համակիրը։

Մարիա Դիմիտրիադին մահացել է 2009 թվականի հունվարի 6-ին՝ 58 տարեկան հասակում, Աթենքի «Evangelismos General Hospital»-ում թոքերի հազվադեպ հանդիպող հիվանդությունից։

## Ծանոթագրություններ

## Արտաքին հղումներ
*Maria Dimitriadi discography.

Կատեգորիա:Հույն երգիչներ
Կատեգորիա:Հույն երգչուհիներ
Բիգոլի

**Բիգոլի** (), իտալական մակարոնեղենի տարատեսակ (), երկար և հաստ, ոչ սնամեջ խողովակների ձևով։ Սկզբնապես բիգոլի պատրաստում էին հնդկացորենի ալյուրից, բայց այժմ հիմնականում պատրաստում են ցորենի ալյուրից։ Երբեմն բիգոլիի բաղադրության մեջ ավելացնում են բադի ձու։ Պատրաստի խմորանման զանգվածն այնուհետև  մամլվում և դուրս է մղվում *բիգոլարո* կոչվող սարքի միջոցով։
«Բիգոլի» տերմինը մակարոնեղենի այս տեսակի համար ավելի հաճախ օգտագործվում է Վենետոի շրջանում, մինչդեռ Տոսկանայում նմանատիպ մակարոնեղենին անվանում են պիչի։

## Տես նաև
*Սպագետտի
*Մակարոնեղեն
*Վենետիկյան խոհանոց
*Պիչի

## Ծանոթագրություններ

## Գրականություն
* Կլարիս Հայման (2006-09-02). «Spaghetti con tutti . . . . . . and linguine, rigatoni, bucatini and the rest. Clarissa Hyman gorges herself on an Umbrian outbreak of pastamania». «Financial Times» Լոնդոն (անգլերեն լեզվով) (Financial Times Ltd.).
* Պետեր Ջիանոտի (2006-07-19). «Թարմ ծովամթերք՝ իտալական շեշտադրությամբ». Knight-Ridder/Tribune Business News (անգլերեն լեզվով) (Newsday Inc.).

Կատեգորիա:Իտալական խոհանոց
Կատեգորիա:Մակարոնեղեն
Քրիստոսի համբարձման կաթոլիկ եկեղեցի

**Քրիստոսի համբարձման կաթոլիկ եկեղեցի** (), ծխական եկեղեցի Սովետսկում, քաղաքի տեսարժան վայրերից մեկը։

## Պատմություն
Քրիստոսի համբարձման կաթոլիկ եկեղեցու ներկայիս տեղում նախկինում եղել է Մարիամի համբարձման վանքը, որը կառուցվել է Տիլզիտում գոթական ոճով, կարմիր աղյուսով, Ֆաբրիկշտրասսեի վրա (Իսկրայի փողոց) 1843-1851 թվականներին։

1888 թվականին կառուցվեց բարձր աշտարակ, 1926 թվականին եկեղեցին վերակառուցվեց։ Երկրորդ համաշխարհային պատերազմից հետո եկեղեցու շենքը մասնակիորեն ավերվեց, բայց աշտարակը պահպանվեց։ Եկեղեցու հիմնական շենքը զգալիորեն տուժել է 1944 թվականի ռմբակոծության ժամանակ։ Մինչև 1950-ական թվականների վերջը եկեղեցու շենքում տեղակայված էր երկրորդական հումքի ընդունման կետ։ Եկեղեցու երկաթյա պարիսպը օգտագործվել  է որպես ցանկապատ   № 1 դպրոցի համար։
 
1960-1970-ական թվականներին եկեղեցին ակտիվորեն ապամոնտաժվեց, կանգուն մնաց միայն աշտարակը, մինչև 1983 թվականը, որն էլ հետագայում պայթեցվեց։ 
մինի|230px|left|Կաթոլիկ եկեղեցի
1992 թվականին եկեղեցու տարածքը հատկացվեց Սովետսկի կաթոլիկ համայնքին, 1993 թվականին լիտվացի ճարտարապետներ Գեդեմինոս Յուրյավիչուսի և Ստասիս Յուշկայի նախագծով և վանական Անուպրաս Գաուրոնսկասի և տեղացի կաթոլիկների  նախաձեռնությամբ հին հիմքի վրա սկսվեց կառուցվել կաթոլիկ եկեղեցու նոր շենքը։ Քրիստոսի Համբարձման եկեղեցին հանդիսավորապես օծվեց 2000 թվականի օգոստոսի 20-ին։

## Նկարագրություն
Եկեղեցին իրենից ներկայացնում է բաց դեղնավուն շինություն, որը կառուցվել է կարմիր աղյուսից պատրաստված բարձր աշտարակի շուրջը։ Ներսում կա ընդարձակ դահլիճ աղոթքի համար, նստարաններին դրված էին փափուկ բարձիկներ և աղոթագրքեր։ Հարուստ զարդարված զոհասեղանին փոխարինում է նկարազարդված պատը և բեմը, որտեղից էլ ծխականների համար կարդում են Սուրբ գրությունները և աղոթքները։ Եկեղեցում ծիսակատարությունները և ծառայությունները իրականացվում են ռուսերեն և լիտվերեն։ Ծխական վանահայրն է քահանա Անուպրաս Գաուրոնսկասը։   
## Ծանոթագրություններ

Կատեգորիա:Կալինինգրադի մարզի տեսարժան վայրեր
Կատեգորիա:Կալինինգրադի մարզի տաճարներ
Կատեգորիա:Ռուսաստանի կաթոլիկ տաճարներ
Կատեգորիա:2000 հիմնադրումներ
Իտալիայի ազգային պարկերի ցանկ

[thumb|right|225px|[Գեննարգենտու ազգային պարկ, Սարդինիա]]
**Իտալիայի [[ազգային պարկ]]երը** ընդգրկում են երկրի տարածքի մոտ հինգ տոկոսը։ Պարկերը կառավարվում են Հռոմի շրջակա միջավայրի նախարարության կողմից ().

## Իտալիայի ազգային պարկերի ցանկ

## Ծանոթագրություններ

## Գրականություն
* 
* 

## Արտաքին հղումներ
*

Կատեգորիա:Ազգային պարկեր
Կատեգորիա:Ազգային պարկերի ցանկեր
Կատեգորիա:Բնության հատուկ պահպանվող տարածքներ
Սիրամարգի ֆրեսկո

«**Սիրամարգի**» ֆրեսկո (), տիլզիտցի նկարիչ Հենրի Մուտրեի կողմից սիրամարգ պատկերող Կալինինգրադի մարզի համար եզակի ֆրեսկո։ Ստեղծվել է 19-րդ դարի վերջին, գտնվում է Սովետսկ քաղաքի պատմական մասի բնակելի շենքերից մեկի մուտքում և համարվում է քաղաքի տեսարժան վայրերից մեկը։

## Պատմություն
Ֆրեսկոն հարյուր տարուց ավել վաղեմության է, նրա տարիքը հավասար է Լոմոնոսովի փողոցում գտնվող այն շենքի տարիքին, որի մուտքում պատկերված  է այն։ Սիրամարգի որմնանկարի հեղինակը համարվում է լանդշաֆտային նկարիչ, նկարչության ուսուցիչ Հենրի (Հենրիխ) Մուտրեյը (Henry Muttray): Տարբեր ժամանակներում նա բնակվել է Քյոնիքսբերգշտրասսե 1 ա  (1890), Հերիխշտրասսե  4 (1897), Խոյեշտրասսե   88 (1909) հասցեներում։

Հայտնի է, որ  Խոյեշտրասսեի վրա 1881 թվականին կառուցված Քաղաքացիական ժողովի տան («Բյուրգերհալլե ») համար , նա նկարել է որմնանկարներ հին Տիլզիտի տեսարաններով։ Շենքը գտնվում էր ներկայիս քաղաքային թանգարանի մոտակայքում և պատերազմի ժամանակ կիսով չափ ավերվել էր, որի պատճառով էլ այն քանդվեց։

Կալինինգրադի մարզի համար եզակի սիրամարգի որմնանկարը, կարող է  դառնալ քաղաքի պարծանքը, այնտեղ կարելի է հրավիրել զբոսաշրջիկների։ Սակայն քանի որ այն չունի պահպանման կարգավիճակ, նրա հետ վարվում են բարբարոսաբար։  Նույնիսկ տան վերանորոգումից առաջ ուղղակի որմնանկարի վրայով ինչ որ մալուխ անցկացվեց, իսկ նորոգման ժամանակ այն չէր փակվել հատուկ ծածկոցով շինարարական փոշուց և աղտոտումից պաշտպանելու համար։

2012 թվականին տան վերանորոգումից հետո որմնանկարն աղտոտվել էր սվաղի և սպիտակեցնող նյութերի ցայտուկներով և կորցրել նախկին գրավչությունը։ Ներկայումս արվեստի հուշարձանը պահանջում է ռեստավրատորների անհապաղ միջամտությունը:

## Նկարագիր
«Սիրամարգի» հին ֆրեսկոն գտնվում է Լոմոնոսովի փողոցի վրա գտնվող տներից մեկի կամարի վրա։ Հարուստ գեղազարդված տունը կառուցվել է նոր վերածննդի ոճով, նրա  պատվիրատուն և սեփականատերը  (տունը կառուցվել է մոտավորապես 1890 թվականին) եղել է քաղաքային քարտուղար Կնոսպեն։ Ֆրեսկոյում պատկերված է դրախտի թռչունը` հոյակապ գեղեցկությամբ սիրամարգը, շրջապատված մերձարևադարձային բուսականությամբ։  Երկար տարիներ անց ֆրեսկոն չի խամրել, իսկ դա  նշանակում է որ նրա պատկերման ժամանակ օգտագործվել են ամենաբարձր որակի գունանյութեր։

## Որմնանկարի ռեստավրացիայի փորձեր
2014 թվականի մարտին «Մեր քաղաքը» հասարակական կազմակերպությունը գրավոր դիմել է Սովետսկի քաղաքապետարանին խնդրանքով, որ օգնեն պահպանել «Սիրամարգի» հնագույն ֆրեսկոն։ Նամակի պատճենը ուղարկվել է նաև մշակութային ժառանգության օբյեկտների պահպանության պետական ծառայությանը։ Քաղաքի գլխավոր ճարտարապետ Ալեքսեյ Սամարգինը պատասխանել է, որ վերանորոգման ընթացքում կատարած թերությունները կարող են վերացնել միայն վերահսկող ընկերությունը և տան սեփականատերերը։ Այս պատասխանից հետո հարցում է ուղարկվել տարածքային կառավարման վարչությանը, որտեղից պատասխանել են, որ 2015 թվականին առաջնահերթություններից կլինի իրականացնել պետական պատմական և մշակութային քննություն ֆրեսկոյի համակողմանի ուսումնասիրության գործում, որի արդյունքներից կորոշվի այն ներառելու նոր հայտնաբերված մշակութային ժառանգության օբյեկտների շարքում և հարց կբարձրացվի վերականգնելու պատմական և մշակութային տեսարժանությունը։

## Ծանոթագրություններ

Կատեգորիա:Կալինինգրադի մարզի տեսարժան վայրեր
Բիչերին

**Բիչերին** (, ), սրճային հիմքով տաք ըմպելիք, որը տարածված է Իտալիայի Թուրին շրջանում։  Բիչերինը պատրաստվում է հերթականությամբ լցնելով էսպրեսո, տաք շոկոլադ և կաթ և մատուցվում է ոչ մեծ, ապակյա բաժակով՝ ափսեի վրա դրված։ Միացյալ Նահանգներում կաթը հաճախ փոխարինում են սերուցքով։
2001 թվականին բիչերինը պաշտոնական տեղեկագրի միջոցով ճանաչվեց Պիեմոնտի ավանդական ըմպելիք։

## Ծագում
thumb|left|upright=0.75|«Կաֆե ալ Բիչերին», պատմական սրճարան Թուրինում, որտեղ ավանդաբար մատուցվում է ''բիչերին''
[thumb|Բիչերինի մեկ այլ տարբերակ [Թուրինում]]
«Բիչերին» բառը պիեմոտերեն լեզվում նշանակում է «փոքր բաժակ» և իտալերեն բիչերինո () բառի բարբառային տարբերակն է։ Ըմպելիքը Թուրինի սրճարաններում մատուցվում է 18-րդ դարից ի վեր։ Բիչերինի մասին 1852 թվականին դրական է արտահայտվել Ալեքսանդր Դյուման։ Հավանական է, որ բիչերինը պատրաստվել է 17-րդ դարի *բավարիզա* ըմպելիքի նմանությամբ։ Բիչերինի գլխավոր տարբերությունը բավարիզայից այն է, որ երեք բաղադրիչները շերտերով, զգուշորեն լցնում են բաժակի մեջ՝ առանց խառնելու։ Թուրինի Պյացա դելա Կոնսոլատա հրապարակի «Կաֆե ալ Բիչերին» սրճարանում, որը գտնվում է Սանտուարիո դելա Կոնսոլատա տաճարի դիմաց, բիչերին են մատուցում 18-րդ դարից ի վեր և ոմանք կարծում են, որ ըմպելիքը հենց այդ վայրում է ստեղծվել։ Մյուսներն էլ կարծում են, որ այն ստեղծվել է Կաֆե Ֆիորիոյում, մոտավորապես 1704 թվականին։

## Տես նաև
* Էսպրեսո

## Ծանոթագրություններ

## Արտաքին հղումներ
* Հոդված  Նյու Յորք Թայմսում 
* Բիչերին, ԱՄՆ 
* Կաֆե ալ Բիչերին

Կատեգորիա:Ըմպելիքներ
Կատեգորիա:Իտալական խոհանոց
Կատեգորիա:Սրճի տեսակներ
Ֆուտբոլի Անգլիայի գավաթի եզրափակիչ 2014

**Անգլիայի գավաթի եզրափակիչ 2014**, աշխարհի ամենահին ֆուտբոլային առաջնության՝ Ֆուտբոլի Անգլիայի գավաթի 133-րդ եզրափակիչը, որը կայացավ 2014 թվականի մայիսի 17֊ին՝ Լոնդոնի Ուեմբլի մարզադաշտում։ Միմյանց դեմ մրցեցին «Արսենալը» և Հալլ Սիթին։

## Ճանապարհը դեպի եզրափակիչ

## Խաղ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ֆուտբոլի Անգլիայի գավաթ
Աբդին

**Աբդին**, արաբական ծագումով հայկական արական անուն։ Ծագում է արաբերեն عبد ('abd) «ծառա» բառից։

## Հիշատակություններ
* Ապտին ձևով 2 անձ (1517).
* Ապտին (1650).

## Հայտնի անվանակիրներ
* Հայրապետ Աբդին օղլի (1760-1800-ական թվականներ), հայ աշուղ.

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 10
* «Մայր ցուցակ հայերէն ձեռագրաց մատենադարանին Մխիթարեանց ի Վենետիկ», 1924, Վենետիկ, Հատոր Բ, էջ 481-482
* «Թորոս աղբար», Գարեգին Սրվանձտյան, 1884, Կոստանդնուպոլիս, Հատոր Բ, էջ 444

Կատեգորիա:Հայկական արական անձնանուններ
Պլովդիվի հռոմեական թատրոն

**Պլովդիվի Հռոմեական թատրոն** (; ,  Պլովդիվ քաղաքի կենտրոնում տեղակայված աշխարհի լավագույն պահպանված հնագույն թատրոններից է։ Այն կառուցվել է մ.թ.ա. 1-ին դարի 90-ական թվականներին, հավանաբար կայսր Դոմիցիանոսի ղեկավարությամբ։ Թատրոնը կարող է հյուրընկալել մոտ 5000–7000 հանդիսատես, այժմ այն օգտագործվում է։

## Տեղանք
Թատրոնը գտնվում է Պլովդիվի Հին քաղաքում՝ Ջամբազ և Թաքսիմի բլուրների գոգավորությունում։

## Նկարագրություն
Հանդիսատեսի տեղերը գտնվում  են դեպի հարավ՝  դեպի հինավուրց քաղաքը և Ռոդոպները։ Կառուցվածքով թատրոնը կիսաշրջանաձև է, 82 մետր արտաքին տրամագծով։ Թատրոնը բաղկացած  է նստավայրի հատվածից (լսարան]) և բեմից (նվագախումբ)։ Հանդիսադահլիճը փորված է բլրի լանջին։ Հանդիսատեսի համար նախատեսված հատվածը բաղկացած է 28 համակենտրոն շարքերից՝ մարմարե նստատեղերով, որոնք միջոնցքով բաժանվում են երկու հարկաշարքի։ Թիերի վերին հատվածը ընդհատվում է նեղ ճառագայթային սանդուղքներով։ Թատրոնն ունի նաև ամբիոն, որը հենվում  է  սյուների վրա։

## Վերականգնում և պահպանում
thumb|right|Համերգի նախապատրաստություն (2015)
4-րդ դարի վերջում թատրոնի մեծ մասը ոչնչացվել է (կրակից կամ երկրաշարժից)։ 1960-ականների վերջին Պլովդիվի հնագիտական թանգարանի աշխատակազմի կողմից հնությունների տարածաշրջանում իրականացվող   հնագիտական պեղումների ժամանակ հայտնաբերվել են կառույցի ավերակներ։ Հին թատրոնի վերականգնումը ճանաչվում է որպես Բուլղարիայի՝ հնությունների պահպանման բնագավառում ամենամեծ նվաճումներից մեկը։ Հուշարձանը վերականգնվել է՝ օգտագործելով բնօրինակ ճարտարապետական տարրերը հնարավորինս խստորեն պահպանելով և մեծ չափով հետևելով հնագույն տեխնիկային։

Այսօր հնագույն թատրոնը Պլովդիվի ամենահայտնի շինություններից է։ Քաղաքի մշակութային կյանքում այն կարևոր դեր է խաղում պիեսների, համերգների, հասարակական միջոցառումներ և այլնի ժամանակ։ Հիմնականում կարևոր են հուշարձանի ճարտարապետությունը և նրա լավ ակուստիկան։ Թատրոնը կարող է տեղավորել մինչև 3500 հանդիսատես։


Image:Razkrivane antichen teatur2.jpg|
Image:Razkrivane antichen teatur1.jpg|
Image:Razkrivane antichen teatur.jpg|


## Պատկերասրահ

File:Plovdiv-roman-theatre-01.jpg
File:Plovdiv-roman-theatre-02.jpg
File:Antique-theater-plovdiv.jpg
File:Bulgaria Bulgaria-0780 - Roman Theatre of Philippopolis (7432755200).jpg
File:Theater Plovdiv.JPG
File:Ancient theatre plovdiv5.jpg
File:Nightly Ancient Roman theatre, Plovdiv, Bulgaria 6.jpg
File:Nightly Ancient Roman theatre, Plovdiv, Bulgaria 7.jpg
File:The back of Ancient Roman theatre nightly, Plovdiv, Bulgaria.jpg
File:Plovdiv - Bulgarien 020.JPG


## Ծանոթագրություններ

Կատեգորիա:2-րդ դարում կառուցումն ավարտված շենքեր և կառույցներ
Կատեգորիա:Բուլղարիայի անտիկ հռոմեական թատրոններ
Կատեգորիա:Պլովդիվի մշակույթ
Կատեգորիա:Պլովդիվի շենքեր և կառույցներ
Ստանիցա

**Ստանիցա** կամ **կազակական յուրտ** - կազակական գյուղական վարչական միավոր, որը բաղկացած է կազակական մեկ կամ մի քանի բնակավայրից (խուտոր, ավան)։ Ստանիցա է կոչվում նաև կազակական բնակավայրն իր բոլոր հողերով ու բնակչությամբ։ Ցանկացած տիպի բնակավայրում ապրող կամ ինչ-որ առաքելությամբ որևէ տեղ ուղարկված յուրաքանչյուր կազակական համայնք ևս կոչվում էր ստանիցա և ուներ իր ղեկավար ատամանը։

## Պատմություն
Ստանիցաները համարվել են զինվորական բնակավայրեր, որոնք ունակ էին կազակական զորքին տալու հեծյալների մեկ հարյուրյակ (էսկադրոն)։ Այդ բնակավայրերում տները գերազանցապես միահարկ էին, կառուցված էին փայտից կամ ծղոտախառն կավի՝ արևի տակ թրծված աղյուսներից, տանիքապատված էին եղեգով կամ կղմինդրով։

Ստանիցայի մշակութային կենտրոնը ուղղափառ եկեղեցին ու դպրոցն էին, հասարակական կենտրոնը՝ շուկայի հրապարակը՝ մայդանը]]»)։ Յուրաքանչյուր ստանիցայում շինություն էր հատկացված ստանիցայի վարչությանը և հարյուրյակային գրասենյակին։ Ստանիցայից ոչ հեռու գտնվում էր գերեզմանատունը:Մոտակայքում հաճախ լինում էր նաև ալրաղաց։ Եթե մերձակայքում իրավիճակն անհանգստանալու տեղիք էր տալիս, ստանիցայի շուրջը խրամատներ էին փորվում, հողապատնեշներ բարձրացվում։ Քանի որ տղամարդիկ զինվորական ծառայության մեջ էին գտնվում, տնտեսությունը ստիպված էին լինում վարել կանայք։

Ստանիցայի ղեկավար կազմը ընտրվում էր ընդհանուր հավաքում։ Վարչակազմի մեջ մտնում էին ատամանը, վերջինիս օգնականը և գանձապահը։ Ատամանն էր հողակտորները բաշխում կազակների ընտանիքներին։ Եթե ստանիցան մեծ չէր, վարչակազմի ընտրությանը մասնակցում էին բոլոր տղամարդ բնակիչները, իսկ եթե մեծ էր՝, յուրաքանչյուր տասը ընտանիք մեկ ներկայացուցիչ էր ընտրում և ուղարկում մասնակցելու հավաքին։

Բնակչության թվով ստանիցաները հաճախ գերազանցում են ոչ մեծ քաղաքներին։ Օրինակ՝ 2010 թվականի տվյալներով՝ Կրասնոդարի երկրամասում գտնվող Կանևսկայա ստանիցայում բնակվում էր 44 386, այդ նույն երկրամասի Լենիգրադսկայա ստանիցայում՝ 36 940 մարդ։ Սրանք ներկայումս համարվում են Ռուսաստանի խոշորագույն գյուղական բնակավայրերը։ Իսկ նախքան 2015 թվականին քաղաքատիպ ավանի կարգավիճակ ստանալը՝ ամենախոշոր այդպիսի բնակավայր համարվում էր Ինգուշեթիայում գտնվող Օրջոնիկիձևսկայա ստանիցան (ներկայումս՝ Սունժա քտա), որտեղ 2015 թվականին բնակվում էր 64.041 մարդ։

Ըստ գրքային մի ձևակերպման՝ ստանիցա էր համարվում նաև թշնամուն փնտրելու համար նշանակված ծառայող մարդկանց ջոկատը։

Ներկայումս ստանիցաներ՝ որպես բնակավայրեր, գոյություն ունեն Ռուսաստանի Դաշնության հետևյալ սուբյեկտներում. Ադիգեյա, Դաղստան, Ինգուշեթիա, Կարաչաևո-Չերկեսիա, Հյուսիսային Օսեթիա, Կրասնոդարի և Ստավրոպոլի երկրամասեր, Ռոստովի և Վոլգոգրադի մարզեր։

Նախքան 1917 թվականի Հոկտեմբերյան հեղափոխությունն ու 1918-1922 թվականների քաղաքացիական պատերազմը ստանիցաներ եղել են նաև Ուրալում, Դոնբասում, Սիբիրում, Հեռավոր Արևելքում ու Ղազախստանում, սակայն ժամանակի ընթացքում դրանք վերափոխվել են այլ կարգավիճակ ունեցող բնակավոյրերի։

## Գրականություն
* 
* 
* 
* 
* 

## Ծանոթագրություններ

## Արտաքին հղումներ
* ОКТМО. Реестр типов населённых пунктов. 
* В Омской области будет создано второе казачье сельское поселение.

Կատեգորիա:Բնակավայրեր ըստ տեսակի
Աբդիշո

**Աբդիշո**, ասորական ծագումով հայկական արական անուն։ Ծագում է ասորերեն ܥܲܒ݂ܕܝܼܫܘܿܥ (ʿAḇdīšōʿ) անունից, որի բուն նշանակությունն է՝ «ծառա Հիսուսի»։

## Հայտնի անվանակիրներ
* Աբդիշո եպիսկոպոս Խառխասի.
* Աբդիշո, պարսիկ նահատակ.
* Աբդիշո, Ասողիկը այսպես է անվանում Բրքիշո կաթողիկոսին (ծ.թ. անհայտ -432 թ.).
* Աբդիշո եպիսկոպոս Սասունի (6-րդ դարի սկիզբ), Ասորի ուղղափառ եկեղեցու եպիսկոպոս.
* Աբդիշո բար Բերիկա (մոտ 1250 - 1318 թթ.), Արևելքի ասորական եկեղեցու մետրոպոլիտ (1291-1318 թթ.), գրող, աստվածաբան.

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 10
* «Armenische Grammatik» (Հայերենի քերականությունը), Հայնրիխ Հյուբշման, Լայպցիգ, 1897, էջ 289
* Ստեփանոսի Տարօնեցւոյ Ասողկան Պատմութիւն տիեզերական, երկրորդ տպագրութիւն, աշխատութեամբ Ստ. Մալխասեանցի, Ս. Պետերբուրգ, 1885, Գլուխ Բ.ա, էջ 76

Կատեգորիա:Հայկական արական անձնանուններ